Oct 23,2016
మహేష్‌ బ్యాంక్‌ కొత్త శాఖ ప్రారంభం
నవతెలంగాణ, వాణిజ్య విభాగం: ఏపీ మహేష్‌ కో-ఆపరేటివ్‌ అర్బన్‌ బ్యాంక్‌ హైదరాబాద్‌లో మరో శాఖను విస్తరించింది. 43వ శాఖగా గచ్చిబౌలిలో కొత్త శాఖను తెరిచింది. ఇక్కడ ఏర్పాటు చేసిన బ్రాంచీ ప్రారంభోత్సవ కార్యక్రమంలో మెదక్‌ ఎంపీ కొత్త ప్రభాకర్‌రెడ్డి, చేవెళ్ల ఎంపీ విశ్వేశ్వర్‌ రెడ్డి, శేరిలింగంపల్లి ఎంఎల్‌ఏ అరెకపూడి గాంధీ తదితరులు పాల్గొన్నారు. ఈ సందర్భంగా బ్యాంకు ఛైర్మన్‌ పురుషోత్తందాస్‌ మందన మాట్లాడుతూ బ్యాంకు వృద్ధి పథంలో పయనిస్తోందని అన్నారు. ఇప్పటికే రూ.3000 కోట్ల వ్యాపార లక్ష్యాన్ని దాటేసినట్లుగా తెలిపారు. ఈ ఆర్థిక సంవత్సరానికి రూ.3,500 కోట్ల లక్ష్యాన్ని నిర్ధేశించుకున్నట్లుగా తెలిపారు. బ్యాంకు ఎండీ, సీఈవో ఉమేష్‌ చంద్‌ అసావా మాట్లాడుతూ టెక్నాలజీని వాడుకొని మెరుగైన సేవలను అందించడంతో తమ బ్యాంకు దిగ్గజ బ్యాంకులతో సరిసాటిగా పోటీపడుతోందని అన్నారు. బ్యాంక గౌరవ ఛైర్మన్‌ రమేష్‌ కుమార్‌ బంగ్‌ మాట్లాడుతూ బ్యాంకు త్వరలోనే బంజారాహిల్స్‌, కరీంనగర్‌లలో మరో రెండు శాఖలను తెరవనున్నట్లుగా తెలిపారు. రాష్ట్రంలో పని చేస్తున్న 52 కో-ఆపరేటివ్‌ బ్యాంకుల్లో మహేష్‌ బ్యాంకు అతిపెద్దదని ఆయన వివరించారు.
మీ స్నేహితులకు రికమెండ్ చెయ్యండి